Gw mau tau Plot dari Ratu Daun Sped. Jelasin dalam bahasa melayu

Hermann, seorang etnik Jerman, ialah seorang pegawai jurutera yang berkhidmat dengan Tentera Imperial Rusia.  Beliau senantiasa memerhatikan perjudian pegawai-pegawai lain, akan tetapi beliau sendiri tidak bermain judi.  Pada suatu malam, Tomsky menceritakan tentang neneknya, seorang countess tua.  Bertahun-tahun dahulu, di Perancis, countess kehilangan hartanya ekoran permainan daun terup, dan kemudian memenanginya semula berkat rahsia tiga daun kemenangan, yang beliau pelajari daripada Count dari St. Germain yang amat terkenal. Hermann dihantui dengan keinginan untuk mendapatkan rahsia tersebut.

Countess, (yang sekarang berusia 87 tahun) menjaga seorang gadis muda, Lizavyeta Ivanovna. Hermann mengirim surat cinta kepada Lizavyeta, dan meyakinkannya untuk membolehkan Hermann memasuki rumah Countess.  Di sana  Hermann mendatangi countess dan mendesak agar diberitahu rahsia daun terup.  Pada mulanya countess memberitahu Hermann yang cerita itu sebuah gurauan, akan tetapi Hermann tidak mempercayainya.  Beliau mengulangi tuntutannya, akan tetapi countess berdiam diri. Hermann mengeluarkan pistolnya dan mengancam countess, dan wanita tua itu pun mati akibat terkejut.  Hermann kemudian melarikan diri ke bilik Lizavyeta yang terletak di dalam bangunan yang sama.  Di sana beliau mengaku telah membunuh countess akibat perasaan ketakutan yang amat yang timbul apabila beliau mengacukan pistolnya.  Beliau mempertahankan dirinya dengan mengatakan yang pistol itu tidak berisi peluru.  Beliau memboloskan diri dari rumah dengan bantuan Lizavyeta, yang berasa meluat apabila mengetahui bahawa ungkapan-unkapan cinta Hermann hanya menyembunyikan kerakusannya.

Hermann menghadiri majlis pengebumian countess, dan berasa amat takut apbila melihat countess yang berada d dalam keranda membuka matanya dan memandangya. Kemudian pada malam itu, hantu countess menjelma. Hantu itu menamakan daun terup rahsia (tiga, tujuh, daun sat), memberitahunya bahawa beliau hanya sekali setiap malam dan kemudian mengarahnya berkahwin dengan Lizavyeta. Hermann membawa segala wang simpanannya ke salon Chekalinsky, di mana orang kaya berjudi dengan pertaruhan tinggi.  Pada malam pertama, Hermann bertaruh pada nombor tiga dan menang besar. Pada malam kedua, beliau menang apabila bertaruh pada nombor tujuh. Pada malam ketiga, beliau bertaruh pada daun sat – akan tetapi apabila daun terup dipertunjukkan, Hermann mendapati bahawa beliau telah bertaruh pada daun Ratu Sped, dan tidak pada daun sat, dan hialang kesemua pertaruhannya. Apabila Ratu kelihatan seolah-olah mengenyit mata kepadanya, Hermann lari dengan perasaan amat ketakutan.

Hermann menjadi gila dan dimasukkan ke dalam hospital orang gila.  Beliau dimasukkan ke dalam Bilik 17, hospital Obukhov;  beliau tidak apa jua soalan yang diacukan kepadanya, tetapi hanya mengumam dengan pantas: "Tiga, tujuh sat! Tiga, tujuh sat!".